25.2.2015 Jurnalul Oficial al Uniunii Europene L 53/27 DECIZIA (UE) 201 5/299 A BĂNCII CENTRALE EUROPENE din 10 februarie 2015 de modificare a Deciziei BCE/2014/34 privind măsuri legate de operațiuni ţintite de refinanțare pe termen mai lung (ECB/2015/5) CONSILIUL GUVERNATORILOR BĂNCII CENTRALE EUROPENE, având în vedere Tratatul privind funcționarea Uniunii Europene, în special articolul 127 alineatul (2) prima liniuță, având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuţă, articolul 12.1, articolul 18.1 a doua liniuţă şi articolul 34.1 a doua liniuţă, având în vedere Orientarea BCE/2011/14 din 20 septembrie 2011 privind instrumentele şi procedurile de politică monetară ale Eurosistemului ('), întrucât: (1) În temeiul punctului 1.6 din anexa I la Orientarea BCE/2011/14, Consiliul guvernatorilor poate schimba, în orice moment, instrumentele, condițiile, criteriile și procedurile de executare a operațiunilor de politică monetară din Eurosistem. (2) La 22 ianuarie 2015, pentru susținerea eficienței operațiunilor țintite de refinanțare pe termen mai lung (targeted longer-term refinancing operations) (TLTRO), Consiliul guvernatorilor a hotărât eliminarea marjei de 10 puncte de bază adăugate ratei pentru operațiunile principale de refinanțare (main refinancing operations) (MRO) pentru TLTRO ce urmează a fi desfăşurate între martie 2015 și iunie 2016. Eliminarea marjei reflectă reducerea primelor temporale ale instrumentelor de finanțare bazate pe piață pentru instituții de la anunțarea TLTRO pe 5 iunie 2014. Decizia nu afectează rata dobânzii aplicată primelor TLTRO desfăşurate în septembrie şi decembrie 2014. Această rată rămâne neschimbată, respectiv este fixată pe durata fiecărei operațiuni la nivelul ratei pentru MRO prevalente la data anunțării licitaţiei pentru TLTRO relevantă, plus o marjă fixă de 10 puncte de bază. (3) În plus, sunt necesare anumite mici corecturi ale Deciziei BCE/2014/34 (). (4)  Prin urmare, Decizia BCE/2014/34 ar trebui modificată în mod corespunzător, ADOPTĂ PREZENTA DECIZIE: Articolul 1 Modificări Decizia BCE/2014/34 se modifică după cum urmează: 1. articolul 5 se înlocuieşte cu următorul text: „Articolul 5 Dobânzi În ceea ce privește TLTRO desfășurate în septembrie 2014 și decembrie 2014, rata dobânzii aplicabilă este fixată pe durata fiecărei operațiuni la nivelul ratei pentru operațiunile principale de refinanțare prevalente la data anunțării licitaţiei pentru TLTRO relevantă, plus o marjă fixă de 10 puncte de bază. În ceea ce priveşte TLTRO desfășurate între martie 2015 şi iunie 2016, rata dobânzii aplicabilă este fixată pe durata fiecărei operațiuni la nivelul ratei pentru operațiunile principale de refinanțare prevalente la data anunțării licitației pentru TLTRO relevantă. Dobânda se plăteşte în arierate la scadența operațiunii sau la rambursarea anticipată, astfel cum se prevede la articolele 6 şi 7, după caz.”; () JO0L331,14.12.2011,p.1. ()) Decizia BCE/2014/34 din 29 iulie 2014 privind măsuri legate de operațiuni țintite de refinanțare pe termen mai lung (JO L 258, 29.8.2014, p. 11).